pythainlp/thai-wiki-dataset-v4 huggingface dataset:
ใกล้รุ่ง ตรีจักรสังข์

ใกล้รุ่ง ตรีจักรสังข์ ชื่อเล่น แม็ค เป็นนักฟุตบอลทีมชาติไทย ในตำแหน่งกองหน้า เคยเป็นผู้ช่วยผู้ฝึกสอนให้กับทีมชาติไทยรุ่นอายุไม่เกิน 23 ปี, ทีมชาติไทยชุดใหญ่ และในปี พ.ศ. 2556 เขาได้เป็นหัวหน้าผู้ฝึกสอนทีมชาติไทยชุดสู้ศึกเมอร์เดก้า คัพ ครั้งที่ 41 ด้วย และเขายังเคยเป็นหัวหน้าผู้ฝึกสอนให้กับสโมสรฟุตบอลมหาวิทยาลัยเกษตรศาสตร์ ในลีกภูมิภาค ดิวิชั่น 2
ประมวล พงศ์ถาวราเดช

ประมวล พงศ์ถาวราเดช (เกิด 19 มกราคม พ.ศ. 2496) ชื่อเล่น มวล ปัจจุบันดำรงตำแหน่งเป็นรองหัวหน้าพรรคประชาธิปัตย์ ดูแลพื้นที่ภาคกลาง เป็นสมาชิกสภาผู้แทนราษฎรจังหวัดประจวบคีรีขันธ์ เป็นรองประธานกรรมการคนที่หกในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และประธานสมาชิกสภาผู้แทนราษฎรพรรคประชาธิปัตย์ สภาผู้แทนราษฎรไทย ชุดที่ 26
ประวัติ.
ประมวล เกิดเมื่อวันที่ 19 มกราคม พ.ศ. 2496 สำเร็จการศึกษาระดับปริญญาตรี สาขาธรณีวิทยา จากมหาวิทยาลัยนาโรต์ ประเทศอินเดีย และระดับปริญญาโท สาขาการเมืองการปกครอง จากมหาวิทยาลัยรามคำแหง
งานการเมือง.
ประมวล เข้าสู่งานการเมืองโดยการเป็นสมาชิกสภา รองประธานสภา รองนายกองค์การบริหารส่วนจังหวัด และนายกองค์การบริหารส่วนจังหวัดประจวบคีรีขันธ์ ตามลำดับ
ต่อมาได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 5 ครั้ง ในสภาผู้แทนราษฎรไทย ชุดที่ 26 เขาได้รับเลือกให้เป็นประธานสมาชิกสภาผู้แทนราษฎรของพรรคประชาธิปัตย์
สมาชิกสภาผู้แทนราษฎร.
ประมวล พงศ์ถาวราเดช ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
แจน วอลแมน

แจน วอลแมน (14 พฤษภาคม ค.ศ. 1922 – 8 ตุลาคม ค.ศ. 2015) เป็นเจ้าของไนต์คลับชาวอเมริกันและเป็นโพรดิวเซอร์
ประวัติ.
แจนเกิดที่เมืองราวด์อัพ รัฐมอนแทนา และศึกษาที่มหาวิทยาลัยมินนิโซตา เขาเริ่มเป็นผู้จัดการไนต์คลับ ชั้นบนในดูเพล็กซ์  นักแสดงหลายคนที่เริ่มต้นที่นั่นพวกเขามี บาร์บรา สไตรแซนด์, โจอัน ริเวอร์ และ วูดดี อัลเลน. ในปี ค.ศ. 1986 ได้มีการเฉลิมฉลองที่จัดขึ้นเพื่อเป็นเกียรติแก่เธอที่คาร์เนกีฮอลล์
พรรคสยามใหม่ (พ.ศ. 2518)

พรรคสยามใหม่ พรรคการเมืองของไทยในอดีตที่ได้จดทะเบียนตาม พระราชบัญญัติพรรคการเมือง พ.ศ. 2517 โดยได้จดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2518 มีเปรม มาลากุล ณ อยุธยา เป็นหัวหน้าพรรค
การเลือกตั้ง.
พรรคสยามใหม่ ได้รวบรวมผู้ที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ซึ่งย้ายมาจากพรรคสังคมนิยมแห่งประเทศไทย จำนวน 3 ที่นั่ง คือ
ก่อนที่ทางพรรคจะส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป จำนวน 1 ครั้ง คือการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ซึ่งได้ ส.ส. เข้าสภาเพียง 1 คนคือ นายเปรม มาลากุล ณ อยุธยา จากจังหวัดอุตรดิตถ์
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ยุคฟื้นฟู.
กลุ่มสยามใหม่ นำโดยนายเปรม มาลากุล ณ อยุธยา ได้ฟื้นฟูพรรคสยามใหม่ขึ้นในการเลือกตั้ง พ.ศ. 2522 โดยใช้ชื่อ กลุ่มสยามปฏิรูป เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง" กลุ่มสยามปฏิรูปได้ลงเลือกตั้งใน วันที่ 22 เมษายน พ.ศ. 2522 โดยทางได้ ส.ส. เข้าสภาทั้งสิ้นเพียง 1 คนคือนาย เปรม มาลากุล ณ อยุธยา จากเขต 2 จังหวัดอุตรดิตถ์ 
ต่อมาทางกลุ่มสยามปฏิรูปได้จับมือรวมตัวกับกลุ่มสนับสนุนนโยบายเกรียงศักดิ์และ ส.ส. ที่ไม่สังกัดพรรคอีก 6 คนนำโดยนาย ประมวล กุลมาตย์ ส.ส. ชุมพรตั้งกลุ่มการเมืองใหม่ในชื่อว่า กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น และหลังจากนั้นทางกลุ่มได้จับมือกับกลุ่มของพันเอก (พิเศษ) พล เริงประเสริฐวิทย์ และกลุ่มชาติประชาชนของเรืออากาศตรี บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของทางกลุ่มสยามปฏิรูปยุติลงนับแต่บัดนั้น
บาบอรุฟ

บาบอรุฟ ([baˈbɔruf]) เป็นเมืองในประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 40 กิโลเมตร และมีพรมแดนติดกับประเทศเช็กเกีย มีเนื้อที่ 11.73 ตารางกิโลเมตร
เมืองได้รับการกล่าวถึงครั้งแรกในปี ค.ศ. 1296 และได้เป็นส่วนหนึ่งของจักรวรรดิออสเตรีย-ฮังการีและราชอาณาจักรปรัสเซีย หลังจากสิ้นสุดสงครามโลกครั้งที่สอง เมืองเบาเออร์วิทซ์  ได้เป็นส่วนหนึ่งของประเทศโปแลนด์ และได้เปลี่ยนชื่อเป็น บาบอรุฟ
วอลเลย์บอลชายในโอลิมปิกฤดูร้อน 2004 รอบคัดเลือก

วอลเลย์บอลชายในโอลิมปิกฤดูร้อน 2004 รอบคัดเลือก  จัดขึ้นตั้งแต่วันที่ 7 กันยายน ค.ศ. 2003 – 30 พฤษภาคม ค.ศ. 2004
<templatestyles src="การอ้างอิง/styles.css"/>^1 –  แคเมอรูน และ  แอลจีเรีย แทนที่ และ  อียิปต์ ที่ถอนทีมออกจากการแข่งขัน
ฟริทซ์ อัลแบร์ท ลิพมัน

<ns>0</ns>
 <revision>
 <parentid>11900566</parentid>
 <timestamp>2024-12-24T12:43:17Z</timestamp>
 <contributor>
 <username>Narutzy</username>
 </contributor>
 <comment>/* แหล่งข้อมูลอื่น */</comment>
 <origin>12041043</origin>
 <model>wikitext</model>
 <format>text/x-wiki</format>
ฟริทซ์ อัลแบร์ท ลิพมัน (12 มิถุนายน ค.ศ. 1899 – 24 กรกฎาคม ค.ศ. 1986) เป็นนักชีวเคมีชาวเยอรมัน/อเมริกัน เกิดที่เมืองเคอนิชส์แบร์ค (ปัจจุบันคือเมืองคาลีนินกราด ประเทศรัสเซีย) ในครอบครัวชาวยิว เป็นบุตรของเลโอพ็อลท์และแกร์ทรูท (นามสกุลเดิม ลัคมันสกี) ลิพมัน ลิพมันเรียนวิชาแพทย์ที่มหาวิทยาลัยเคอนิชส์แบร์ค มหาวิทยาลัยเบอร์ลิน และมหาวิทยาลัยมิวนิก แล้วเรียนต่อด้านเคมีกับศาสตราจารย์ฮันส์ แมร์ไวน์ ในปี ค.ศ. 1926 ลิพมันทำวิทยานิพนธ์ปริญญาเอกที่สถาบันไคเซอร์วิลเฮ็ล์ม และรู้จักกับอ็อทโท ฟริทซ์ ไมเออร์โฮฟ ต่อมาลิพมันและไมเออร์โฮฟเดินทางไปทำงานที่สถาบันไคเซอร์วิลเฮ็ล์มเพื่อการวิจัยทางการแพทย์ที่เมืองไฮเดิลแบร์ค
ในปี ค.ศ. 1939 ลิพมันย้ายไปสหรัฐอเมริกาเพื่อทำงานเป็นผู้ช่วยนักวิจัยในสาขาชีวเคมีของโรงเรียนแพทย์ มหาวิทยาลัยคอร์เนล ต่อมาลิพมันย้ายไปเป็นนักวิจัยที่โรงพยาบาลแมสซาชูเซตส์ ในปี ค.ศ. 1945 ลิพมันค้นพบโคเอนไซม์เอ ซึ่งเป็นโคแฟกเตอร์ที่สำคัญในการสังเคราะห์และออกซิเดชันกรดไขมัน ระหว่างปี ค.ศ. 1949–1957 ลิพมันดำรงตำแหน่งศาสตราจารย์ด้านชีวเคมีที่โรงเรียนแพทย์ฮาร์วาร์ด หลังจากนั้นเขาไปเป็นอาจารย์ที่มหาวิทยาลัยร็อกเกอะเฟลเลอร์ในนครนิวยอร์ก
ในปี ค.ศ. 1953 ลิพมันได้รับรางวัลโนเบลสาขาสรีรวิทยาหรือการแพทย์ร่วมกับฮันส์ อดอล์ฟ เครบส์ จากผลงานการค้นพบโคเอนไซม์เอ
ด้านชีวิตส่วนตัว ลิพมันแต่งงานกับเอลฟรีดา เอ็ม. ฮอลล์ ในปี ค.ศ. 1931 มีบุตรด้วยกัน 1 คน ลิพมันเสียชีวิตที่เมืองโพคิปซีในปี ค.ศ. 1986
โรคปมประสาทบาซัล

โรคปมประสาทบาซัล  หมายถึงกลุ่มของความผิดปกติที่เกิดกับกลุ่มของปมประสาทในสมองที่เรียกว่าปมประสาทบาซัลหรือเบซัลแกงเกลีย ทำให้ปมประสาทเหล่านี้ไม่สามารถยับยั้งการเคลื่อนไหวที่ผิดปกติ หรือไม่สามารถช่วยให้วงจรของเซลล์ประสาทสั่งการส่วนบนสามารถทำงานได้
เจมส์ สจวร์ต

เจมส์ เมตแลนด์ สจวร์ต (20 พฤษภาคม ค.ศ. 1908 – 2 กรกฎาคม ค.ศ. 1997) เป็นที่รู้จักกันในชื่อ จิมมี สจวร์ต (Jimmy Stewart) เป็นนักแสดงชาวอเมริกัน เขาได้รับการเสนอชื่อเข้าชิงรางวัลออสการ์ 5 ครั้ง แต่ชนะเพียงครั้งเดียวในภาพยนตร์เรื่อง "The Philadelphia Story" (1940) และได้รับรางวัลเกียรติยศความสำเร็จในภาพยนตร์และละครโทรทัศน์จากรางวัลออสการ์ในปี ค.ศ. 1985 สจวร์ตอยู่ในอันดับ 3 ใน 100 ของนักแสดงชายที่เยี่ยมที่สุดตลอดกาลในยุคทองของฮอลลีวูด โดยการจัดอันดับของสถาบันภาพยนตร์อเมริกัน เขายังมีบทบาทสำคัญในเมโทร-โกลวิน-เมเยอร์จากการเซ็นสัญญาเป็นดาราในภาพยนตร์ นอกจากนี้เขายังมีอาชีพเป็นทหารสังเกตการณ์และเป็นหนึ่งในทหารผ่านศึกสงครามโลกครั้งที่สองและสงครามเวียดนาม ผู้ดำรงตำแหน่งพลจัตวาในกองทัพอากาศสหรัฐอเมริกากองหนุนฝ่ายทหารอากาศ
ทารกบวมน้ำ

ทารกบวมน้ำ  คือความผิดปกติของทารกในครรภ์ที่ทำให้มีของเหลวคั่งหรือเกิดการบวมน้ำในอย่างน้อย 2 ตำแหน่งของร่างกายของทารก
อาการและอาการแสดง.
ตำแหน่งที่อาจเกิดการคั่งของน้ำ เช่น
สตาร์ดิวแวลลีย์

สตาร์ดิวแวลลีย์  เป็นวิดีโอเกมสวมบทบาทจำลองกสิกรรมอินดีที่พัฒนาโดย คอนเซินด์เอพ และจัดจำหน่ายโดย ชักเคิลฟิชเกมส์ เกมออกสำหรับไมโครซอฟท์ วินโดวส์ เมื่อวันที่ 26 กุมภาพันธ์ 2559
ใน"สตาร์ดิวแวลลีย์" ผู้เล่นรับบทบาทตัวละครที่ต้องรับฟาร์มของปู่ในสตาร์ดิวแวลลีย์ที่ชำรุดทรุดโทรม ด้วยความที่อยากหนีจากงานในสำนักงานอันเร่งรีบ ขณะหาเงินในเกมเพื่อขยายฟาร์ม ผู้เล่นต้องจัดการกับเวลาและพลังงานของตัวละครระหว่างทำงาน เช่น ปลูกพืชผัก เลี้ยงสัตว์ สร้างของ ขุดเหมือง และเข้าสังคม รวมไปถึงการแต่งงานกับผู้อยู่อาศัยในเมืองเล็กๆ นี้ เกมมีปลายที่เปิดกว้างทำให้ผู้เล่นสามารถทำกิจกรรมได้ตามต้องการ
"สตาร์ดิวแวลลีย์"ได้รับแรงบันดาลใจจากเกมชุด"ฮาร์เวสต์มูน" ผู้สร้าง เอริค บาโรน ทำการจัดการกับจุดอ่อนของเกม ขณะพัฒนาความสามารถในการสร้างโปรแกรมและออกแบบเกมส์ของตนเอง นอกจากบาโรนจะสร้างและพัฒนาเกมนี้ด้วยตนเองในสี่ปีที่ผ่านมาแล้วยังสื่อสารกับผู้เล่นที่สนใจเพื่อฟังการตอบรับ ชักเคิลฟิชเกมส์เข้าหาบาโรนเพื่อขอเผยแพร่เกมขณะพัฒนาไปได้ครึ่งหนึ่ง ทำให้บาโรนสามารถมุ้งไปที่การสร้างเกมที่เขาอยากจะสร้าง
"สตาร์ดิวแวลลีย์"ได้รับการตอบรับที่ดีจากผู้วิจารย์ และยังเป็นหนึ่งในเกมที่ขายดีที่สุดในสตรีมในเดือนแรกๆ ที่ถูกปล่อยมา และขายได้กว่าหนึ่งล้านครั้ง จากนั้นบาโรนชี้ว่าเขามีแผนจะขยายเกมเพื่อให้มีระบบอื่นๆ เช่น โหมดที่ผู้เล่นร่วมมือกัน และการเล่นในเครื่องเล่นเกมอื่นๆ
การเล่น.
"สตาร์ดิวแวลลีย์" เป็นเกมจำลองกสิกรรมที่ได้แรงบันดาลใจจากชุด "ฮาร์เวสต์มูน" ("Harvest Moon") เป็นหลัก เมื่อเริ่มเกม ผู้เล่นสร้างตัวละครของตน โดยพวกเขาเป็นผู้รับที่ดินผืนหนึ่งและบ้านหลังเล็ก ซึ่งเคยเป็นของปู่หรือตาของเขา ในพื้นที่ที่ชื่อ สตาร์ดิวแวลลีย์ ทีแรกที่ดินนั้นเต็มไปด้วยหิน ต้นไม้และวัชพืช แต่ผู้เล่นทำงานเพื่อเก็บกวาดลานและเริ่มไร่นาใหม่ โดยปลูกพืชเลี้ยงสัตว์เพื่อสร้างรายได้ซึ่งจะขยายอาคารและสิ่งอำนวยความสะดวกของไร่นาเพิ่มอีก
ผู้เล่นยังสามารถมีปฏิสัมพันธ์กับตัวละครมิใช่ผู้เล่น (NPC) ซึ่งอาศัยอยู่ในเมือง รวมทั้งมีความสัมพันธ์กับตัวละครเหล่านี้ ซึ่งสามารถลงเอยด้วยการแต่งงาน และจะทำให้ NPC มาช่วยตัวละครของผู้เล่นเพื่อดูแลไร่นา ผู้เล่นยังตกปลา ทำอาหารและประดิษฐ์สิ่งของ และยังสำรวจถ้ำที่สร้างโดยกระบวนคำสั่ง (procedurally-generated) ซึ่งมีวัตถุดิบและแร่ให้ขุดและต่อสู้กับสัตว์ประหลาดที่สถิตอยู่ ผู้เล่นสามารถปฏิบัติภารกิจต่าง ๆ เพื่อให้ได้เงินเพิ่ม หรือมุ่งรวบรวมวัตถุดิบเฉพาะที่มีการเสนอที่ศาลาชุมชนของเมืองเพื่อให้ได้รางวัลเพิ่ม กิจกรรมเหล่านี้ล้วนต้องควบคุมกับระดับสุขภาพและความเหนื่อยปัจจุบันของตัวละครและนาฬิกาภายในเกม หากผู้เล่นเหนื่อยเกิน พวกเขาจะกลับสู่บ้านของตนโดยมีพลังงานไม่เต็มในเช้าวันถัดไป แต่ต้องสละโอกาสใด ๆ ในการดำเนินกิจกรรมจากเมื่อวาน
มีแผนว่าจะออกโหมดร่วมมือสี่ผู้เล่นทีหลัง
มายึม โชยิง วังโม ดอร์จี

มายึม โชยิง วังโม ดอร์จี (อักษรโรมัน: Mayeum Choying Wangmo Dorji; ประสูติ พ.ศ. 2440 — สิ้นพระชนม์ 26 พฤษภาคม พ.ศ. 2537) หรือ รานีโชยิง วังโม ดอร์จี  เป็นพระราชชนนีในสมเด็จพระราชินีเกซัง โชเดน พระมเหสีในสมเด็จพระราชาธิบดีจิกมี ดอร์จี วังชุก และเป็นที่รู้จักจากการออกแบบธงชาติภูฏาน
พระประวัติ.
มายึม โชยิง วังโม ดอร์จี ประสูติในวงศ์เจ้านายแห่งรัฐสิกขิมปี พ.ศ. 2440 ณ กังต็อก เป็นพระธิดาในทูต็อบ นัมกยัล (Thutob Namgyal) มหาราชาแห่งสิกขิม ประสูติแต่เยเซย์ ดอลมา (Yeshay Dolma)
มายึมเสกสมรสกับก็อนซิง โซนัม ต็อบกเย ดอร์จี (Gonzing Sonam Tobgye Dorji) และมีพระธิดาพระองค์หนึ่ง ที่ต่อมามีพระอิสริยยศเป็นสมเด็จพระราชินีเกซัง โชเดนหลังอภิเษกสมรสกับสมเด็จพระราชาธิบดีจิกมี ดอร์จี วังชุก ด้วยเหตุนี้ราชวงศ์วังชุกจึงมีเชื้อสายเจ้านายสิกขิมมาผสม ทั้งนี้พระองค์ศรัทธาในบวรพุทธศาสนายิ่ง โดยบริจาคทรัพย์ส่วนพระองค์เพื่อสร้างวัดและอารามจำนวนหนึ่ง
สมเด็จพระราชาธิบดีจิกมี ซิงเย วังชุกทรงโปรดเกล้าสถาปนามายึมขึ้นเป็นเจ้าแห่งราชวงศ์วังชุก ด้วยเป็นพระอัยยิกาฝ่ายพระชนนี ต่อมาพระองค์สิ้นพระชนม์เมื่อวันที่ 26 พฤษภาคม พ.ศ. 2537 สิริพระชนมายุ 97 พรรษา
ทรงออกแบบธงชาติภูฏาน.
พระองค์ทรงออกแบบธงชาติภูฏานตามพระราชเสาวนีย์ของสมเด็จพระราชินีเกซัง โชเดน เพื่อใช้สำหรับการประชุมของชาติเอเชียครั้งแรกที่กรุงนิวเดลี ในวันที่ 23 สิงหาคม พ.ศ. 2490 ที่ประเทศภูฏานได้รับคำเชิญให้เข้าร่วมพร้อมกับประเทศอื่นอีก 27 ประเทศ โดยพระองค์และลอนเชน จิกมี ปัลเดน ดอร์จี (Lonchen Jigme Palden Dorji) อดีตนายกรัฐมนตรี เป็นตัวแทนของประเทศสำหรับเข้าร่วมประชุม
ในการออกแบบธงชาตินั้นทรงเลือกมังกรเป็นสัญลักษณ์ตามนามของประเทศที่มีความหมายในภาษาซองคาว่า "ดินแดนแห่งมังกร" ส่วนสีส้มและเหลืองนั้นเป็นสีที่สื่อถึงพุทธศาสนา
Multiple independently targetable reentry vehicle

ขีปนาวุธกลับสู่ชั้นบรรยากาศแบบแยกเป้าโจมตีได้หลายหัวรบ (หรือ MIRV) เป็นประเภทหัวรบของขีปนาวุธทิ้งตัว (Ballistic missile) ที่ประกอบด้วยหัวรบเทอร์โมนิวเคลียร์หลายหัวรบ โดยสามารถป้อนคำสั่งให้แต่ละหัวรบแยกโจมตีเป้าหมายเฉพาะของตนที่ต่างไปจากหัวรบอื่น ขีดความสามารถนี้ทำให้ขีปนาวุธติดหัวรบแบบ MIRV มีศักยภาพเหนือกว่า ขีปนาวุธที่ติดหัวรบแบบ MRV (Multiple Re-entry Vehicle) ซึ่งบรรทุกหัวรบหลายหัวรบ โดยจะกระจายตัวกันออกขณะพุ่งเข้าสู่เป้าหมาย แต่ไม่สามารถชี้เป้าหมายได้แยกต่างหากจากกัน
สมัย เมษะมาน

พ่อครูสมัย เมษะมาน (5 พฤษภาคม พ.ศ. 2457 – 28 สิงหาคม พ.ศ. 2541) เป็นผู้ก่อตั้งโรงเรียนสำนักดาบพุทไธสวรรย์ ที่กรุงเทพมหานคร และเป็นที่รู้จักอย่างกว้างขวางจนถึงปัจจุบัน ในฐานะผู้ฝึกสอนศิลปะการต่อสู้กระบี่กระบอง
ประวัติ.
พ่อครูสมัย เมษะมาน เป็นผู้สืบเชื้อสายโดยตรงจากนักรบผู้ปกป้องแผ่นดินสยามในสมัยโบราณ เขาเป็นผู้ศึกษาศิลปะการต่อสู้ จากวัดพุทไธศวรรย์ จังหวัดพระนครศรีอยุธยา
พ่อครูสมัย ยังเป็นผู้ศึกษาศิลปะการต่อสู้ ทั้งมวยไทย, ยูโด, ฟันดาบสากล และกระบี่กระบอง โดยในวัยหนุ่ม เขาได้เป็นแชมป์การแข่งฟันดาบเซเบอร์ และการแข่งยูโด
ครั้นเมื่อสำเร็จการศึกษาเอกพลศึกษา ที่กรุงเทพมหานคร เขาได้สำนึกต่อบุญคุณของแผ่นดินและบรรพบุรุษ ตลอดจนพระบารมีแห่งพระเจ้าอู่ทอง ที่ทรงเสียสละเพื่อแผ่นดินอยุธยา จึงนำเรื่องมาปรึกษากับสนั่น เทพหัสดิน ณ อยุธยา ผู้เป็นปลัดกระทรวงศึกษาธิการสมัยนั้น เพื่อขออนุญาตฝึกสอนศิลปะการต่อสู้ประจำชาติ แล้วเขาก็ได้รับการสนับสนุน โดยเริ่มฝึกสอนครั้งแรกที่บริเวณข้างวัดวัดระฆังโฆสิตาราม
ต่อมา พ่อครูสมัยได้ทำการเปิดโรงเรียนสำนักดาบพุทไธสวรรย์ ที่บริเวณสี่แยกบ้านแขก ถนนอิสรภาพ โดยได้กราบบังคมทูลขอพระราชทานธงชัย และตราประจำโรงเรียนเมื่อวันที่ 7 ธันวาคม พ.ศ. 2500
พ่อครูสมัยเสียชีวิตใน พ.ศ. 2541 สิริอายุได้ 84 ปี
ชีวิตส่วนตัว.
พ่อครูสมัย มีภรรยาชื่อขวัญยืน เมษะมาน ซึ่งเป็นผู้อำนวยการโรงเรียนสำนักดาบพุทไธสวรรย์ และมีบุตรชายชื่อปราโมทย์ เมษะมาน ซึ่งเป็นผู้ฝึกสอนศิลปะการต่อสู้ป้องกันตัวพุทไธสวรรย์เช่นกัน
ไมนอส

ไมนอส  เป็นพระมหากษัตริย์เกาะครีตพระองค์แรก พระโอรสแห่งซูสและยูโรปา ทุกเก้าปี พระองค์ทรงให้พระเจ้าเอจยูส (Aegeus) ทรงเลือกเด็กหนุ่มและเด็กสาวอย่างละเจ็ดคนส่งไปยังวงกตสิ่งประดิษฐ์ของเดดาลัส ให้ถูกมิโนทอร์กิน นักโบราณคดี อาเธอร์ เอฟแวนส์ (Arthur Evans) ตั้งชื่ออารยธรรมไมนวนครีตตามพระนามพระองค์ พระองค์มีมเหสีพระนามว่า พาซีฟาอี (Pasiphaë) (บ้างก็ว่าพระนาม ครีต)
เหตุระเบิดในบรัสเซลส์ พ.ศ. 2559

เช้าวันที่ 22 มีนาคม 2559 เกิดเหตุระเบิดตะปูไล่เลี่ยกันสามครั้งในประเทศเบลเยียม สองครั้งที่ท่าอากาศยานบรัสเซลส์ในซาเฟินเตม และอีกหนึ่งครั้งที่สถานีรถไฟใต้ดินมาลบีค/มาลเบคในกรุงบรัลเซลส์ จากเหตุดังกล่าว มีผู้เสียชีวิต 31 คนและมือระเบิดฆ่าตัวตาย 3 คน และมีผู้ได้รับบาดเจ็บ 300 คน พบระเบิดอีกลูกหนึ่งระหว่างการค้นหาท่าอากาศยาน ผู้ต้องสงสัยคนที่สี่กำลังหลบหนี องค์การรัฐอิสลามอิรักและลิแวนต์ (ISIL) อ้างความรับผิดชอบสำหรับการโจมตีดังกล่าว
เหตุระเบิดเหล่านี้เป็นการก่อการร้ายครั้งที่มีผู้เสียชีวิตมากที่สุดในประวัติศาสตร์เบลเยียม รัฐบาลเบลเยียมประกาศไว้ทุกข์ทั่วประเทศสามวัน
วี.อาร์.พี

วี.อาร์.พี  เป็นบอยแบนด์สัญชาติไทยและเป็นศิลปินกลุ่มชายในสังกัดค่ายกามิกาเซ่ ในเครืออาร์เอส มีสมาชิกประกอบด้วย ณัชคุณ ธีรกิจโกศล (ปลื้ม), ศิวกร อดุลสุทธิกุล (ปอร์เช่) และ ชลพัชร จี้เพชร (ปีเตอร์)
ประวัติ.
เป็นกลุ่มศิลปินฮิปฮอปจากค่ายกามิกาเซ่ ในสังกัดอาร์เอส มีสมาชิกจำนวน 3 คน ประกอบไปด้วย ปลื้ม ปอร์เช่ และปีเตอร์ ซึ่งเข้ามาด้วยการเปิดตัวว่าที่ศิลปินใหม่ Kamikaze Newcomer ก่อนที่จะปล่อยจะปล่อยซิงเกิลแรกของวง "ปาว ปาว (Shout)"
รี พย็อง-อุก

รี พย็อง-อุก (Ri Byong-uk หรือ Li Byong-Uk) เป็นนักมวยสากลสมัครเล่นชาวเกาหลีเหนือ เกิดเมื่อ 7 พฤศจิกายน พ.ศ. 2497 ติดทีมชาติเกาหลีเหนือเข้าแข่งขันกีฬาโอลิมปิก พ.ศ. 2519 ที่ แคนาดา และ พ.ศ. 2523 ที่ มอสโก ในรุ่นไลต์ฟลายเวต ในปี พ.ศ. 2519 รอบแรก ชนะ ซิดนีย์ แมกไนต์ จากแคนาดา เมื่อ 19 กรกฎาคา รอบสอง ชนะ เฮนริก เซดนิกกี จากโปแลนด์ เมื่อ 23 กรกฎาคม รอบ 8 คนสุดท้าย ชนะ อาร์มานโด เกบารา จากเวเนซุเอลา เมื่อ 27 กรกฎาคม รอบรองชนะเลิศ ชนะอาร์เอสซี พเยาว์ พูนธรัตน์ ยก 2 เมื่อ 29 กรกฎาคม และรอบชิงชนะเลิศ แพ้ จอร์จ เฮอร์นานเดซ จากคิวบา ได้เหรียญเงิน
ส่วนใน พ.ศ. 2523 รอบแรก ชนะ เฮนริก เปียเลเซียก จากโปแลนด์ เมื่อ 21 กรกฎาคม รอบสอง ชนะ คิลเบร์โต โซซา จากเม็กซิโก เมื่อ 25 กรกฎาคม รอบ 8 คนสุดท้าย ชนะ ดูมิตรู ชิปู จากโรมาเนีย เมื่อ 29 กรกฎาคม รอบรองชนะเลิศ แพ้ ชามิล ซาบิรอฟ จากสหภาพโซเวียต ได้เหรียญทองแดง เมื่อ 31 กรกฎาคม
ศิวกร อดุลสุทธิกุล

ศิวกร อดุลสุทธิกุล (เกิด 7 พฤษภาคม พ.ศ. 2541) ชื่อเล่น ปอร์เช่ เป็นนักร้อง นักแสดง นายแบบชาวไทย ปัจจุบันเป็นสมาชิกวง ทรินิตี เป็นอดีตศิลปินวง วี.อาร์.พี สังกัด กามิกาเซ่ และเคยเป็นหนึ่งในสมาชิกของ ไนน์บายนาย โปรเจกต์พิเศษที่ร่วมมือกันของค่าย โฟร์โนล็อค และ นาดาวบางกอก อีกทั้งยังเป็นผู้ชนะเลิศในรายการ The Mask วรรณคดีไทย คู่กับ จักริน กังวานเกียรติชัย ภายใต้หน้ากาก “หลวิชัยคาวี”
ประวัติ.
ปอร์เช่ ศิวกร เกิดเมื่อวันที่ 7 พฤษภาคม พ.ศ. 2541 ที่จังหวัดชลบุรี เป็นลูกคนแรก มีน้องชายชื่อ นายณัฐนัย อดุลสุทธิกุล (ชื่อเล่น: คอปเตอร์) 
จบการศึกษาระดับมัธยมจาก โรงเรียนนานาชาติ แอ๊ดเวนต์รามคำแหง และจบการศึกษาระดับมหาวิทยาลัยจาก คณะศิลปศาสตร์ มหาวิทยาลัยธรรมศาสตร์ โครงการวิเทศคดีศึกษา (หลักสูตรนานาชาติ) (อาเซียน-จีน) 
ปอร์เช่มี G-DRAGON กับ MINO เป็นไอดอล และชื่นชอบผลงานเพลงของ IU เป็นอย่างมาก ชอบฟังเพลงแร็ปตังแต่เด็ก เคยแต่งเนื้อเพลงท่อนแร็ปเอง ในเพลงแรก คือเพลง ระวังติดใจ ของวง V.R.P ที่เขาเป็นสมาชิก และเพลง Haters Got Nothing เพลงแรกของวง TRINITY ที่ปอร์เช่ร้องเองอีกด้วย
ปอร์เช่เป็นโรคกลัวแมงมุม อาหารที่ชอบคือเมนูที่เกี่ยวกับเนื้อ ผลไม้ที่ไม่ชอบคือสับปะรด กิจกรรมยามว่างคือ ออกกำลังกาย เล่นเกม เล่นเปียโน ซ้อมเต้น ฝึกแต่งเพลง วาดรูป อ่านหนังสือ และเขาชอบนอนเวลา 22:00 น. (4 ทุ่ม)
วงการบันเทิง.
ปอร์เช่ ศิวกร เริ่มเข้าสู่วงการ จากการออดิชั่นเป็นศิลปินของค่าย กามิกาเซ่ โดยคุณครูที่โรงเรียนสอนร้องเพลงของเขาได้เป็นคนแนะนำ โดยในปี 2557 ศิวกรได้เปิดตัวเป็นนักร้องวง วี.อาร์.พี สังกัดค่าย กามิกาเซ่ จากนั้นก็ออกซิงเกิลและได้ร่วมแสดงมิวสิกวิดีโอเพลง รักเกินตัว (Overrated), รักกันอย่าบังคับ (Dictator), กล้ามั้ย (N.E.X.T) ผลงานค่อนข้างน้อย
เพลงประกอบละคร.
• พ.ศ. 2562
เพลง ผู้โชคดี (The Lucky One) ศิลปิน 9x9 OST. Great Men Academy (ออกอากาศทาง LINE TV)
• พ.ศ. 2565 
เพลง My Princess ศิลปิน TRINITY OST. My Sassy Princess เจ้าหญิง 2022 (ออกอากาศทางช่องวัน31)
ปรุชกุฟ (จังหวัดออปอแล)

ปรุชกุฟ ([ˈpruʂkuf]) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 10 กิโลเมตร มีเนื้อที่ 16.31 ตารางกิโลเมตร ในปี ค.ศ. 2006 มีประชากร 2,713 คน 
สงครามสืบราชบัลลังก์ออสเตรีย (ค.ศ. 1740 – ค.ศ. 1748) ได้นำไปสู่ในการยึดครองไซลีเชียของราชอาณาจักรปรัสเซีย
เมื่อวันที่ 29 กรกฎาคม ค.ศ. 1921 เมืองมีอุณหภูมิเพิ่มขึ้นถึง 40.2 องศาเซลเซียส เป็นอุณหภูมิที่สูงที่สุดในเมือง
เบียวาปรุดญิตสกา

เบียวา หรือ เบียวาปรุดญิตสกา  เป็นเมืองในประเทศโปแลนด์ มีเนื้อที่ 14.71 ตารางกิโลเมตร ในปี ค.ศ. 2006 มีประชากร 2,653 คน
หลังจากสงครามโลกครั้งที่สองเมืองได้เป็นของเยอรมนีตั้งแต่ปี ค.ศ. 1816 หลังจากนั้นเมืองอยู่ภายใต้การปกครองของประเทศโปแลนด์ และได้มีการขับไล่ประชากรชาวเยอรมันออกจากเมือง แต่หลายคนที่พูดภาษาเยอรมันยังคงอาศัยอยู่ในเมืองนี้
ถัน ยฺหวิ่นเสียน

ถัน ยฺหวิ่นเสียน (ค.ศ. 1461–1554) เป็นแพทย์หญิงในช่วงราชวงศ์หมิงของประเทศจีน
ย่าของถัน ยฺหวิ่นเสียน เป็นธิดาของแพทย์คนหนึ่ง และสมรสกับชายผู้หนึ่งซึ่งต้องการเล่าเรียนแพทยศาสตร์จากบิดาของนาง ทั้งคู่มีบุตรชายสองคนซึ่งสอบผ่านเป็นขุนนาง หนึ่งในบุตรชายสองคนนี้คือบิดาของถัน ยฺหวิ่นเสียน ปู่ย่ารักถัน ยฺหวิ่นเสียน มาก จึงถ่ายทอดศิลปวิทยาทางแพทย์ให้แก่นางจนหมดสิ้น ภายหลัง ถัน ยฺหวิ่นเสียน ออกเรือน เลี้ยงเด็กสี่คน และออกรักษาโรคแก่สตรีโดยเฉพาะ จนถึงแก่กรรมเมื่ออายุได้ 93 ปี
กอชุฟชล็อนสกี

กอชุฟชล็อนสกี  เป็นเมืองทางใต้ของประเทศโปแลนด์ อยู่ในเขตจังหวัดออปอแล มีเนื้อที่ 18.68 ตารางกิโลเมตร ในปี ค.ศ. 2006 มีประชากร 2,606 คน
ในการลงประชามติแคว้นไซลีเชีย เมื่อวันที่ 20 มีนาคม ค.ศ. 1921 มีประชากร 938 คนที่ลงคะแนนให้ยังคงอยู่ในประเทศเยอรมนี สำหรับประเทศโปแลนด์มี 98 คน ดังนั้นเมืองลันทส์แบร์ค  ยังคงเป็นส่วนหนึ่งของสาธารณรัฐไวมาร์
ในปี ค.ศ. 1975 – ค.ศ. 1998 เมืองอยู่ภายใต้การปกครองของจังหวัดตแชนสตอคอวา
หม่อมอมรวงษ์วิจิตร์ (หม่อมราชวงศ์ปฐม)

หม่อมอมรวงษ์วิจิตร์ (หม่อมราชวงศ์ปฐม) เป็นอดีตข้าราชการในกระทรวงมหาดไทยสมัยรัชกาลที่ 5 และเป็นผู้แต่งหนังสือพงศาวดารหัวเมืองมณฑลอีสาน ซึ่งเป็นเอกสารสำคัญในการศึกษาเรื่องราวของภาคตะวันออกเฉียงเหนือของประเทศไทยปัจจุบัน
ประวัติ.
หม่อมอมรวงษ์วิจิตร์ เป็นหม่อมราชนิกูล มีนามเดิมว่าหม่อมราชวงศ์ปฐม เป็นโอรสในหม่อมเจ้าเมฆิน คเนจร เป็นพระนัดดาในพระเจ้าบรมวงศ์เธอ กรมหมื่นอมเรนทรบดินทร์ ต้นราชสกุล คเนจร และเป็นพระราชปนัดดาในพระบาทสมเด็จพระนั่งเกล้าเจ้าอยู่หัว เกิดเมื่อใดยังสืบหาหลักฐานไม่พบ สมเด็จพระเจ้าบรมวงศ์เธอ กรมพระยาดำรงราชานุภาพ ทรงระบุในพระนิพนธ์คำนำหนังสือประชุมพงศาวดารภาค 4 ฉบับพิมพ์ครั้งแรก พ.ศ. 2458 ไว้ว่า หม่อมอมรวงษ์วิจิตร์ได้รับการศึกษาชั้นต้นจากโรงเรียนพระตำหนักสวนกุหลาบ ในพระบรมมหาราชวัง เมื่อศึกษาจนครบหลักสูตรแล้ว จึงเข้ารับราชการในหน่วยงานต่าง ๆ ก่อนจะย้ายเข้ามารับราชการในกระทรวงมหาดไทย โดยสมัครออกไปรับราชการในพื้นที่มณฑลอีสาน ตั้งแต่ครั้งพระเจ้าบรมวงศ์เธอ กรมหลวงสรรพสิทธิประสงค์ ยังเป็นข้าหลวงต่างพระองค์ ได้รับความก้าวหน้ามาเป็นลำดับจากตำแหน่งผู้ช่วยจนเป็นถึงปลัดมณฑลเป็นตำแหน่งสุดท้าย
เมื่อตรวจสอบในราชกิจจานุเบกษา ปรากฏข้อมูลบางส่วนเกี่ยวกับประวัติการรับราชการของหม่อมอมรวงษ์วิจิตร์ดังนี้ (หมายเหตุ: วันขึ้นปีใหม่ขณะนั้นคือวันที่ 1 เมษายน)
หม่อมอมรวงษ์วิจิตรถึงแก่กรรมเนื่องจากป่วยเป็นไข้ เมื่อวันที่ 23 มิถุนายน พ.ศ. 2451 แต่ในคำนำหนังสือประชุมพงศาวดารภาค 4 ระบุว่าเป็นวันที่ 11 ตุลาคม ปีเดียวกัน สมเด็จพระเจ้าบรมวงศ์เธอ กรมพระยาดำรงราชานุภาพ ทรงเล่าถึงการเสียชีวิตของหม่อมอมรวงศ์วิจิตร์ไว้ว่า "เมื่อปีมะแมนพศก จุลศักราช 1269 พ.ศ. 2450 มีราชการเกิดขึ้นทางชายแดนซึ่งจำจะต้องส่งข้าราชการผู้รู้ราชการออกไปพบปะกับข้าหลวงฝรั่งเศส เวลานั้นเป็นฤดูฝน ทางที่จะไปต้องไปในดงที่ไข้ร้าย หม่อมอมรวงษ์วิจิตรรับอาสาออกไป ก็ไปเป็นไข้กลางทาง แต่ไม่ยอมกลับ ทำแคร่ให้คนหามออกไปราชการทั้งเป็นไข้จนสำเร็จราชการแล้ว ขากลับมาหมดกำลังทนพิษไข้ไม่ได้ สิ้นชีพในระหว่างทางที่มา" ในหนังสือประวัติศาสตร์จังหวัดอ่างทอง จัดพิมพ์เมื่อ พ.ศ. 2554 ระบุถึงราชการชายแดนของหม่อมอมรวงษ์วิจิตรในครั้งนั้นว่าเป็นการควบคุมการปักปันเขตแดนไม่ให้ฝรั่งเศสเอาเปรียบไทยจนเกินไป
งานเขียน.
หม่อมอมรวงษ์วิจิตรได้เขียนหนังสือประวัติศาสตร์เกี่ยวกับพื้นที่มณฑลอีสานในเวลาว่างจากการปฏิบัติราชการด้วยรักในวิชาความรู้และเจตนาจะให้เป็นประโยชน์ต่อราชการ ปรากฏผลงานเท่าที่พบดังนี้
กริ่งไฟฟ้า

กริ่งไฟฟ้า หรือกระดิ่งไฟฟ้า  เป็นอุปกรณ์ไฟฟ้าสำหรับการส่งเสียงเตือน
ประกอบด้วยกระดิ่งโลหะพร้อมกลไกการเคาะแบบแม่เหล็กไฟฟ้า ซึ่งจะส่งเสียงดังเมื่อจ่ายกระแสไฟฟ้าให้,
นิยมใช้เป็นกริ่งในโทรศัพท์บ้าน, กริ่งประตู, สัญญาณเตือนหมดคาบเรียน, สัญญาณเตือนไฟไหม้, และสัญญาณกันขโมย
เนื่องจากกริ่งไฟฟ้าจะส่งเสียงที่ดังและได้ยินชัดเจนเป็นบริเวณกว้าง
หลักการทำงาน.
ภายในกริ่งไฟฟ้าจะมีส่วนประกอบหลักเป็นกระดิ่งโลหะ, แม่เหล็กไฟฟ้า, กับก้านเคาะซึ่งทำหน้าที่เคาะกระดิ่งและเป็นหน้าสัมผัสตัดต่อวงจร
โดยในสภาพปกติจะต่อวงจรแม่เหล็กไฟฟ้าเอาไว้, เมื่อมีการจ่ายไฟให้กระดิ่ง แม่เหล็กไฟฟ้าจะทำงานและดูดก้านเคาะให้เคาะไปที่กระดิ่ง
เกิดเป็นเสียงดังขึ้น แต่ในขณะเดียวกันก็ทำให้หน้าสัมผัสแยกออกจากกัน ตัดวงจรแม่เหล็กไฟฟ้า ทำให้ก้านเคาะดีดกลับเข้าที่ด้วยแรงสปริง
จนหน้าสัมผัสต่อวงจรให้แม่เหล็กไฟฟ้าทำงานอีกครั้ง, วนซ้ำไปเรื่อยๆ เกิดเป็นเสียง "กริ่ง" ที่ดังต่อเนื่อง
พีพวนน้อย

พีพวนน้อย (ชื่อวิทยาศาสตร์: "Uvaria rufa") หรือ นมควาย หรือ หมากผีผ่วน เป็นพืชในสกุล "Uvaria" กระจายพันธุ์ในเอเชียตะวันออกเฉียงใต้
ลักษณะทางพฤกษศาสตร์.
พีพวนน้อยเป็นไม้เถาเลื้อย ยาว 1.5-4 เมตร กิ่งก้านและยอดอ่อนปกคลุมด้วยขนละเอียดสีน้ำตาลแดงหนาแน่น เปลือกลำต้นสีม่วงอมเทา ใบเป็นใบเดี่ยวเรียงสลับรูปไข่แกมรูปขอบขนาน รูปรีแกมรูปขอบขนานหรือรูปรีแกมรูปไข่กลับ กว้าง 4-6 เซนติเมตร ยาว 6-15 เซนติเมตร ปลายแหลมหรือเรียวแหลม โคนมนหรือกลม ขอบเรียบ แผ่นใบบางคล้ายกระดาษ เส้นใบ 8-15 คู่ ดอกออกเป็นดอกเดี่ยวหรือออกเป็นกระจุก 2-3 ดอกที่กิ่งก้าน ออกตรงข้ามใบหรือเหนือซอกใบ ช่อดอกยาว 1.1-1.5 เซนติเมตร มีใบประดับ 1 ใบ รูปสามเหลี่ยมปลายมน ติดตรงกลางก้านดอก กลีบเลี้ยง 3 กลีบ บางคล้ายกระดาษ เชื่อมติดกันที่โคนเล็กน้อย ปลายแยกเป็น 3 แฉก กลีบดอก 6 กลีบ แยกเป็น 2 วง วงละ 3 กลีบ ขนาดเท่า ๆ กัน มีสีแดงสดถึงสีแดงเลือดนก มีกลิ่นหอม กลีบดอกรูปรีแกมรูปไข่กลับ กว้าง 4-6 มิลลิเมตร ยาว 8-10 มิลลิเมตร ปลายมนหรือกลม ดอกบานเต็มที่กลีบมักโค้งลงไปทางก้านดอก เกสรเพศผู้อัดกันแน่น 30-45 อัน รูปทรงกระบอก สีเหลือง กว้าง 1.0-1.5 มิลลิเมตร ยาว 3-4 มิลลิเมตร โคนและปลายตัดขอบเรียบ เกสรเพศเมีย 7-12 อัน แต่ละอันมี 20-25 ออวุล รูปทรงกระบอก กว้างประมาณ 0.5 มิลลิเมตรหรือมากกว่าเล็กน้อย ยาว 3.0-3.5 มิลลิเมตร โคนและปลายตัด สีเหลืองหรือน้ำตาลอ่อน มีรังไข่เหนือวงกลีบ ผลเป็นแบบกลุ่ม มีผลย่อย 4-20 ผลต่อช่อ รูปรีหรือรูปรีแกมรูปขอบขนาน กว้าง 1.0-1.1 เซนติเมตร ยาว 1.7-4.0 เซนติเมตร มีขนสีน้ำตาลสั้น ๆ ปกคลุม เมื่อสุกเต็มที่มีสีแดงสด เนื้อข้างในสีขาว เมล็ดรูปรี แต่ละผลมี 14-18 เมล็ด กว้าง 1-2 มิลลิเมตร ยาว 3-4 มิลลิเมตร สีน้ำตาล
ผลของพีพวนน้อยมีรสหวานเปรี้ยว รับประทานได้ รากใช้เป็นยารักษาโรคทางระบบทางเดินปัสสาวะได้
3 เวิลด์เทรดเซ็นเตอร์

3 เวิลด์เทรดเซ็นเตอร์ (หรือรู้จักกันในนาม 175 ถนนกรีนนิช) เป็น ตึกระฟ้า ที่ถูกสร้างขึ้นเพื่อเป็นส่วนหนึ่งของโครงการ เวิลด์เทรดเซ็นเตอร์ใหม่ ใน แมนฮัตตันตอนล่าง, มหานครนิวยอร์ก สหรัฐอเมริกา อาคารแห่งนี้ตั้งอยู่ทางด้านตะวันออกของ ถนนกรีนวิช และอยู่ทางทิศตะวันออกสุดของกลุ่มอาคารเวิลด์เทรดเซ็นเตอร์ โดยตั้งอยู่เคียงคู่กับอาคาร 2 และ เวิลด์เทรดเซ็นตอร์ ทรานสปอตเทรชันส์ ฮับ
3 เวิลด์เทรดเซ็นเตอร์ ในปัจจุบันเป็นอาคารที่สามที่ของกลุ่มอาคารใหม่เวิลด์เทรดเซ็นเตอร์ที่สร้างเสร็จสมบูรณ์ โดยอาคาร 3 เวิลด์เทรดเซ็นเตอร์เดิม คือ มาริออต เวิลด์เทรดเซ็นเตอร์ โรงแรม ที่ตั้งอยู่ในมุมตะวันตกเฉียงใต้ของอดีตกลุ่มอาคาร เวิลด์เทรดเซ็นเตอร์ สร้างเป็นโครงสร้างเหล็ก 22 ชั้นมีห้องพัก 825 ห้อง มีความสูงหลังคา 242 เมตร การก่อสร้างเริ่มขึ้นในปี ค.ศ. 1979และเปิดในเดือนกรกฎาคม ค.ศ. 1981 ในชื่อโรงแรม วิสซ่า อินเตอร์เนชันแนล โดยอาคารแห่งนี้พังทลายลงในเหตุ วินาศกรรม 11 กันยายน พ.ศ. 2544 หลังจากเครื่องบินพุ่งชนอาคาร 1 และ 2 ด้วยความสูงกว่า 400 เมตร ทำให้เศษซากของอาคารพังถล่มลงมาทับอาคารที่อยู่บริเวณใกล้เคียงรวมถึง 3 เวิลด์เทรดเซ็นเตอร์ด้วย
โดยการก่อสร้างครั้งใหม่เริ่มต้นขึ้นในปี ค.ศ. 2010 แต่ล่าช้าไปจนถึงปี ค.ศ. 2014 เนื่องจากไม่มี ผู้เช่าหลัก ในเดือนมิถุนายน ค.ศ. 2016 การก่อสร้างตัวอาคารได้สร้างถึงความสูงที่สูงที่สุดที่กำหนดไว้ อาคารถูกเปิดใช้เมื่อวันที่ 11 มิถุนายน ค.ศ. 2018 อาคารได้รับการออกแบบโดยบริษัท โรเจอร์ สเติร์ก ฮาร์เบอร์ + พาร์ทเนอร์ และบริหารงานโดย ซิลเวอร์สเตน พร็อพเพอร์ตี จากการเช่าที่ดินจากการท่าเรือแห่งนิวยอร์กและนิวเจอร์ซีย์ มีความสูง 1,079 ฟุต (329 เมตร) 80 ชั้น เป็นอาคารที่สูงเป็นลำดับที่ 9 ของมหานครนิวยอร์ก
อินเตอร์เนชันแนลแชมเปียนส์คัพ ฤดูกาล 2016

อินเตอร์เนชันแนลแชมเปียนส์คัพ 2016  (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 4 ซึ่งจะลงเล่นในช่วงสัปดาห์สุดท้ายของเดือนกรกฎาคม ค.ศ. 2016.
ในเดือนธันวาคม ค.ศ. 2015, ยูเวนตุส, ทอตนัมฮอตสเปอร์ และ เมลเบิร์นวิกตอรี ได้รับการยืนยันที่จะลงเล่นในการแข่งขันที่ประเทศออสเตรเลีย.
อัตเลติโกเดมาดริด ได้รับการยืนยันเป็นทีมที่สี่เมื่อวันที่ 1 มีนาคม ค.ศ. 2016.
ตารางคะแนน.
ออสเตรเลีย.
<onlyinclude>
</onlyinclude>
จีน.
ตั้งแต่หนึ่งแมตช์ได้ถูกยกเลิกไป, การมอบถ้วยรางวัลจึงไม่ได้มีการจัดขึ้น.
<onlyinclude>
</onlyinclude>
อเมริกาเหนือ และ ยุโรป.
<onlyinclude>
</onlyinclude>
หมายเหตุ.
<templatestyles src="Reflist/styles.css" />
สารสนเทศการลงทุน

สารสนเทศการลงทุน (เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ เพื่อนำมาประยุกต์ใช้ในด้านการลงทุน เช่น ตลาดหลักทรัพย์ อสังหาริมทรัพย์ และกองทุนรวม
สาขาที่เกี่ยวข้องกับสารสนเทศ.
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
แอนต์-แมน

แอนต์-แมน  เป็นชื่อตัวละครซูเปอร์ฮีโรของมาร์เวลคอมิกส์ ถูกสร้างขึ้นโดยสแตน ลี แลร์รี ลีเบอร์ และแจ็ก เคอร์บี ปรากฏตัวครั้งแรกในTales to Astonish #27 (ม.ค. 1962) ผู้รับบทตัวละครนี้ได้แก่แฮงก์ พิม,สกอตต์ แลง และเอริก โอเกรดี
ส่วนของภาพยนตร์ ตัวละครแอนต์-แมนรับบทโดยพอล รัด และ ได้มีภาพยนตร์ออกฉายชื่อมนุษย์มดมหากาฬ, , แอนท์-แมน และ เดอะ วอสพ์ และ
การผ่อนคลายความตึงเครียดสหรัฐ–คิวบา

การผ่อนคลายความตึงเครียดคิวบา  เป็นการฟื้นความสัมพันธ์คิวบา–สหรัฐ ซึ่งเริ่มในเดือนธันวาคม 2557 ยุติความเป็นปรปักษ์ระหว่างสองประเทศที่กินเวลา 54 ปี ในเดือนมีนาคม 2559 บารัก โอบามาเป็นประธานาธิบดีสหรัฐคนแรกที่เยือนคิวบานับแต่ปี 2471 การผ่อนคลายความตึงเครียดทางการทูตถูกกลับลำภายใต้การนำของทั้งประธานาธิบดีดอนัลด์ ทรัมป์ และโจ ไบเดิน
วันที่ 17 ธันวาคม 2557 ประธานาธิบดีสหรัฐ บารัก โอบามา และประธานาธิบดีคิวบา ราอุล กัสโตร ประกาศการเริ่มกระบวนการปรับความสัมพันธ์ระหว่างคิวบาและสหรัฐให้เป็นปกติ ความตกลงการปรับให้เป็นปกติมีการเจรจาทางลับหลายเดือนก่อนหน้านั้น ซึ่งอำนวยความสะดวกโดยสมเด็จพระสันตะปาปาฟรานซิส และส่วนใหญ่มีรัฐบาลแคนาดาเป็นเจ้าภาพ มีการจัดการประชุมทั้งในประเทศแคนาดาและนครวาติกัน ความตกลงนี้จะยกเลิกการจำกัดการท่องเที่ยวของสหรัฐบางส่วน มีการจำกัดเงินที่ส่งไปให้น้อยลง การเข้าถึงระบบการเงินคิวบาของธนาคารสหรัฐ และการเปิดสถานเอกอัครราชทูตสหรัฐในกรุงฮาวานาและสถานเอกอัครราชทูตคิวบาในกรุงวอชิงตัน ดี.ซี. ใหม่ ซึ่งทั้งสองถูกปิดในปี 2504 หลังการยุติความสัมพันธ์ทางทูตอันเป็นผลจากคิวบาเป็นพันธมิตรใกล้ชิดกับสหภาพโซเวียต
วันที่ 14 เมษายน 2558 รัฐบาลโอบามาประกาศว่า ประเทศคิวบาจะถูกถอดจากรายการรัฐผู้สนับสนุนการก่อการร้ายของสหรัฐ และมีผลอย่างเป็นทางการในวันที่ 29 พฤษภาคม 2558 เป็นสัญลักษณ์ว่าสหรัฐออกจากความขัดแย้งสงครามเย็นและความตึงเครียดต่อความสัมพันธ์คิวบา–สหรัฐ วันที่ 20 กรกฎาคม 2558 "ส่วนผลประโยชน์" ของคิวบาและสหรัฐในกรุงวอชิงตันและฮาวานาตามลำดับมีการยกระดับเป็นสถานเอกอัครราชทูต
ในวันที่ 16 มิถุนายน 2560 ประธานาธิบดีทรัมป์ระบุถึงการกลับลำรายการนโยบายหลายประการที่ผ่อนปรนมาตรการคว่ำบาตรคิวบาของสหรัฐ ขณะเดียวกันก็แสดงความสนใจในการเจรจาเพิ่มเติม ข้อจำกัดบางประการเกี่ยวกับการเดินทางไปและกลับจากคิวบาถูกกลับมาใช้อีกครั้งในวันที่ 8 พฤศจิกายน โดยมีข้อจำกัดใหม่ที่กำหนดขึ้นสำหรับ "ธุรกรรมทางการเงินโดยตรง" กับธุรกิจที่เชื่อมโยงกับกองทัพคิวบาและกระทรวงมหาดไทยในวันที่ 9 พฤศจิกายน ประธานาธิบดีไบเดินผ่อนปรนข้อจำกัดของสหรัฐเกี่ยวกับการส่งเงินของครอบครัวและใบอนุญาตตรวจลงตราในปี 2565 แต่หลังจากนั้น ก็ได้กำหนดมาตรการคว่ำบาตรคิวบาหลายครั้งเช่นกัน รัฐบาลสหรัฐได้ตอบโต้รัฐบาลคิวบาสำหรับการปราบปรามการประท้วงและการละเมิดสิทธิมนุษยชนในปี 2564 และอีกครั้งในปี 2567 สำหรับการปราบปรามการประท้วงที่คล้ายคลึงกัน ตั้งแต่นั้นมา ความสัมพันธ์ได้เสื่อมลงอย่างมากเนื่องจากความแตกต่างอย่างมากในเรื่องการอพยพ การต่อต้านการก่อการร้าย สิทธิพลเมืองและสิทธิทางการเมือง สิทธิมนุษยชนในเกาะ การแทรกแซงการเลือกตั้ง การรณรงค์สร้างข้อมูลเท็จ ความช่วยเหลือด้านมนุษยธรรม นโยบายการค้า การเรียกร้องทางการเงิน การส่งผู้ร้ายข้ามแดนที่หลบหนี และนโยบายต่างประเทศของคิวบา
ผลรวมเชิงเส้นของออร์บิทัลเชิงอะตอม

ผลรวมเชิงเส้นของออร์บิทัลเชิงอะตอม  เป็นหลักการซ้อนทับทางควอนตัม (quantum superposition) ของออร์บิทัลเชิงอะตอม (atomic orbitals) และเป็นเทคนิคที่ใช้ในการคำนวณออร์บิทัลเชิงโมเลกุล(molecular orbital) ในเคมีควอนตัม ในทางกลศาสตร์ควอนตัมนั้น โครงแบบอิเล็กตรอนของอะตอมถูกอธิบายเป็นฟังก์ชันคลื่น (wavefunctions) ในทางคณิตศาสตร์ฟังก์ชันคลื่นเหล่านี้สามารถบวกและลบกันได้และหลักการนี้ได้ถูกใช้ในการอธิบายการเกิดพันธะเคมี สำหรับโมเลกุลอะตอมคู่ อาทิ ไฮโดรเจน H2 
ประวัติ.
ผลรวมเชิงเส้นของออร์บิทัลเชิงอะตอมถูกนำมาใช้ในปี ค.ศ. 1929 โดยเซอร์จอห์น เลนนาร์ด-โจนส์ (Sir John Lennard-Jones) ในการอธิบายพันธะเคมีในโมเลกุลอะตอมคู่ของธาตุหมู่หลักคาบแรก โดยคนแรกที่ใช้คือ ลินัส เพาลิง (Linus Pauling) เขาใช้อธิบายโมเลกุล H2+ 
ผลรวมฟังก์ชันคลื่นแบบเชิงเส้นของออร์บิทัลเชิงอะตอมเป็น ดังนี้
 <math>\ \psi = c_{a} \psi_a + c_{b} \psi_b</math>
เมื่อ "ψ" คือ ฟังก์ชันคลื่นของโมเลกุล "ψ"a และ "ψ"b คือ ฟังก์ชันคลื่นของอะตอม ส่วน "ca" และ "cb" คือสัมประสิทธิ์ที่ปรับค่าได้ โดยสัมประสิทธิ์นี้อาจเท่ากันหรือไม่ก็ได้และอาจมีค่าเป็นบวกหรือมีค่าเป็นลบขึ้นอยู่กับออร์บิทัลแต่ละออร์บิทัลและพลังงานของออร์บิทัลนั้น ๆ
หลักการโดยทั่วไป.
หลักการโดยทั่วไปในการประยุกต์คณิตศาสตร์เริ่มต้นจากการกำหนดให้จำนวนออร์บิทัลเชิงโมเลกุลเท่ากับออร์บิทัลเชิงอะตอม โดยออร์บิทัลเชิงอะตอมจำนวน "n" ออร์บิทัล รวมตัวกันเกิดเป็นออร์บิทัลเชิงโมเลกุล "n" ออร์บิทัล ซึ่งสามารถเขียนแทนด้วยตัวเลข "i" โดย "i" มีค่าตั้งแต่ 1 ถึง "n" สำหรับออร์บิทัลเชิงโมเลกุลที่ "i" จะได้ว่า:
 <math>\ \phi_i = c_{1i} \chi_1 + c_{2i} \chi_2 + c_{3i} \chi_3 + \cdots +c_{ni} \chi_n</math>
หรือ
 <math>\ \phi_i = \sum_{r} c_{ri} \chi_r </math>
เมื่อ <math>\ \phi_i </math> คือ ออร์บิทัลเชิงโมเลกุลที่แสดงด้วยผลรวมของออร์บิทัลเชิงอะตอมจำนวน "n" ออร์บิทัล <math>\ \chi_r </math>, <math>\ c_{ri} </math> และ "r" (มีค่าตั้งแต่ 1 ถึง "n") แทนออร์บิทัลเชิงอะตอมที่รวมกันเป็นออร์บิทัลเชิงโมเลกุล ค่าสัมประสิทธิ์เป็นการถ่วงน้ำหนักการมีส่วนร่วมของออร์บิทัลเชิงอะตอมในออร์บิทัลเชิงโมเลกุล
ออร์บิทัลเชิงโมเลกุล

ออร์บิทัลเชิงโมเลกุล  เป็นฟังก์ชันทางคณิตศาสตร์ที่อธิบายพฤติกรรมคล้ายคลื่นของอิเล็กตรอนในโมเลกุลโดยฟังก์ชันนี้มีความสำคัญในการคำนวณสมบัติทางเคมีและสมบัติทางกายภาพ อาทิ ความน่าจะเป็นที่จะพบอิเล็กตรอนในบริเวณต่าง ๆ รอบโมเลกุล คำว่า "ออร์บิทัลเชิงโมเลกุล" ถูกนำใช้ครั้งแรกโดย โรเบิร์ต มัลลิเกน (Robert S. Mulliken) ในปี ค.ศ. 1932
ภาพรวมของออร์บิทัลเชิงโมเลกุล.
ออร์บิทัลเชิงโมเลกุลสามารถใช้แสดงบริเวณในโมเลกุลที่สามารถพบอิเล็กตรอน ออร์บิทัลเชิงโมเลกุลได้จากการรวมกันของออร์บิทัลเชิงอะตอมที่ให้รายละเอียดเกี่ยวกับอิเล็กตรอนรอบ ๆ อะตอม ออร์บิทัลเชิงโมเลกุลสามารถระบุโครงแบบอิเล็กตรอนของโมเลกุลตำแหน่งการกระจายตัวและพลังงานของอิเล็กตรอนในโมเลกุล โดยออร์บิทัลเชิงโมเลกุลได้จากการรวมกันเชิงเส้นตรงของออร์บิทัลเชิงอะตอม (LCAO) ในทฤษฎีออร์บิทัลเชิงโมเลกุล (molecular orbital theory)
การเกิดออร์บิทัลเชิงโมเลกุล.
ออร์บิทัลเชิงโมเลกุลเกิดจากอันตรกิริยาระหว่างออร์บิทัลเชิงอะตอมที่มีสมมาตรที่เข้ากันได้ (ได้จากการพิจารณาตามทฤษฎีพอยท์กรุ๊ป) โดยจำนวนออร์บิทัลเชิงโมเลกุลจะต้องเท่ากับจำนวนออร์บิทัลเชิงอะตอมที่มารวมกันสำหรับโมเลกุลอะตอมคู่ใด ๆ แล้ว ออร์บิทัลเชิงโมเลกุลแสดงได้ดังฟังก์ชันคลื่นดังต่อไปนี้
<math>\Psi = c_a \psi_a + c_b \psi_b</math>
<math>\Psi^* = c_a \psi_a - c_b \psi_b</math>
เมื่อ <math>\Psi</math> และ <math>\Psi^*</math> แทนฟังก์ชันคลื่นของโมเลกุลสำหรับออร์บิทัลเชิงโมเลกุลแบบสร้างพันธะและออร์บิทัลเชิงโมเลกุลแบบต้านพันธะตามลำดับ <math>\psi_a</math> และ <math>\psi_b</math> คือ ฟังก์ชันคลื่นของอะตอม ส่วน "ca" และ "cb" คือสัมประสิทธิ์
ชนิดของออร์บิทัลเชิงโมเลกุล.
ออร์บิทัลเชิงโมเลกุลสามารถแบ่งออกเป็น 3 ชนิด ดังนี้
การบอกชื่อของออร์บิทัลเชิงโมเลกุลตามสมมาตร.
เราสามารถจำแนกชนิดของอันตรกิริยาระหว่างออร์บิทัลเชิงอะตอมตามสมบัติทางสมมาตร โดยการบอกชื่อออร์บิทัลเชิงโมเลกุลเป็น "σ" (ซิกมา), "π" (ไพ), "δ" (เดลตา), "φ" (ฟี), "γ" (แกมมา) เป็นต้น ซึ่งสอดคล้องกับสมมาตรของออร์บิทัลเชิงอะตอม "s", "p", "d", "f" และ "g" ตามลำดับ จำนวนระนาบบัพ ของ ออร์บิทัลเชิงโมเลกุลแบบ "σ", "π", "δ", ... จะเท่ากับ 0, 1, 2, ... ตามลำดับ
สมมาตรแบบ "σ".
ออร์บิทัลเชิงโมเลกุลที่มีสมมาตรแบบ "σ" เกิดจากอันตรกิริยาระหว่าง "s"-ออร์บิทัล จำนวน 2 ออร์บิทัล หรือ "p"z จำนวน 2 ออร์บิทัลตามแนวแกนระหว่างนิวเคลียส โดยการหมุนรอบแกนไม่ทำให้เปลี่ยนเฟส และ "σ"* ออร์บิทัล หรือ ออร์บิทัลเชิงโมเลกุลแบบต้านพันธะ "σ" ก็ไม่เปลี่ยนเฟสเมื่อมีการหมุนรอบแกนเช่นกัน 
สมมาตรแบบ "π".
ออร์บิทัลเชิงโมเลกุลที่มีสมมาตรแบบ "π" เกิดจากอันตรกิริยาระหว่าง "p"x จำนวน 2 ออร์บิทัล หรือ "p"y จำนวน 2 ออร์บิทัล ออร์บิทัลเชิงโมเลกุลที่มีสมมาตรแบบ "π" จะไม่สมมาตรเมื่อเมื่อมีการหมุนรอบแกนระหว่างนิวเคลียสเนื่องจากจะทำให้มรการเปลี่ยนเฟสขึ้น ออร์บิทัลเชิงโมเลกุลแบบต้านพันธะ "π"* ก็ไม่เปลี่ยนเฟสเมื่อมีการหมุนรอบแกนเช่นกัน
สมมาตรแบบ "δ".
ออร์บิทัลเชิงโมเลกุลที่มีสมมาตรแบบ "δ" เกิดจากอันตรกิริยาระหว่าง "d"xy จำนวน 2 ออร์บิทัล หรือ "d"x2-y2 จำนวน 2 ออร์บิทัล เนื่องจากออร์บิทัลเชิงโมเลกุลชนิดนี้เกิดขึ้นโดยออร์บิทัลเชิงโมเลกุลแบบ "d" ที่มีพลังงานต่ำ จึงพบได้ในสารประกอบเชิงซ้อนของโลหะแทรนซิชัน เช่น พันธะระหว่าง Rh-Rh ในไอออนลบเชิงซ้อน [Re2Cl8]2−
สมมาตรแบบ "φ".
นักเคมีเชิงทฤษฎีได้คำนวณพันธะที่มีสมมาตรแบบ "φ" และในปี ค.ศ. 2005 ได้มีการรายงานสารประกอบที่มีพันธะแบบ "φ" ในโมเลกุล U2
รายชื่อเวลาเปิดตลาดหลักทรัพย์

ด้านล่างนี้เป็น รายชื่อเวลาเปิดและเวลาปิดของตลาดหลักทรัพย์และตลาดซื้อขายล่วงหน้าทั่วโลก
หมายเหตุ.
<templatestyles src="Reflist/styles.css" />
รายชื่อประเทศเรียงตามการส่งออกข้าวโพด

ด้านล่างนี้เป็นรายชื่อประเทศเรียงตามการส่งออกของข้าวโพดมากที่สุด 20 อันดับแรก ข้อมูลจาก The Observatory of Economic Complexity เมื่อปี ค.ศ. 2012 ซึ่งมูลค่าคิดเป็นดอลลาร์สหรัฐ
21 ประเทศไทย 221
ทางหลวงหมายเลข 4 (ประเทศกัมพูชา)

ทางหลวงหมายเลข 4  เป็นทางหลวงในประเทศกัมพูชา มีระยะทาง , มีเส้นทางแนวตะวันออกเฉียงเหนือ-ตะวันตกเฉียงใต้ เชื่อมต่อกรุงพนมเปญกับเมืองพระสีหนุเข้าด้วยกัน สีหนุวิลล์เป็นท่าเรือน้ำเค็มนานาชาติของกัมพูชา ทางหลวงหมายเลข 4 จึงเป็นทางหลวงที่สำคัญของเศรษฐกิจของประเทศ ทางหลวงเส้นนี้สร้างขึ้นในยุค 1950 ซึ่งสร้างพร้อมกันกับท่าเรือดังกล่าว
ถนนเส้นนี้ถูกสร้างขึ้นมาสำหรับรถบรรทุกขนาดใหญ่ขนส่งสินค้าระหว่างเมืองกับท่าเรือ ทำให้บางช่วงของทางหลวงหมายเลข 4 เป็นถนนที่เก็บค่าผ่านทาง ซึ่งมีอยู่ 3 ด่านด้วยกัน และเป็นถนนที่อันตรายที่สุดในกัมพูชา เนื่องจากเกิดอุบัติเหตุบ่อยครั้งและมีการควบคุมที่ไม่เพียงพอ
แฟชั่นไอส์แลนด์

แฟชั่นไอส์แลนด์  และ เดอะพรอมานาด  เป็นโครงการพัฒนาศูนย์การค้าขนาดใหญ่ริมถนนรามอินทรากิโลเมตรที่ 10 ในพื้นที่เขตคันนายาว กรุงเทพมหานคร บริหารงานโดยบริษัท สยาม รีเทล ดีเวลลอปเม้นท์ จำกัด
การจัดสรรพื้นที่.
แฟชั่นไอส์แลนด์ ออกแบบอาคารในท้องเรื่อง "สถานีกลาง" (Grand Station) โดยแบ่งพื้นที่ภายในออกเป็นสถานีต่าง ๆ และเดอะพรอมานาด ออกแบบอาคารในท้องเรื่อง "หมู่บ้านอังกฤษ" (English Village) เน้นสถาปัตยกรรมแบบอังกฤษร่วมสมัย โดยมีพื้นที่สำคัญดังนี้
เหตุเพลิงไหม้รถลอยฟ้า พ.ศ. 2545.
รถลอยฟ้าในสวนสนุกแฟชั่นไอส์แลนด์ หรือ รถไฟลอยฟ้า คือโมโนเรลแบบแขวนซึ่งเป็นหนึ่งในเครื่องเล่นภายในสวนสนุกภายในแฟชั่นไอส์แลนด์ซึ่งเคยเปิดให้บริการในอดีต ดูแลโดยบริษัท เมจิคเวิลด์ จำกัด ความยาว 1.4 กิโลเมตร และมี 4 สถานี โดยขบวนรถจะเคลื่อนตัวไปตามรางที่คดเคี้ยวสำหรับนั่งชมภายในศูนย์การค้า ทั้งขบวนมีทั้งหมด 5 ตู้ แต่ละตู้สามารถบรรจุผู้โดยสารได้ 4 คน
กระทั่งวันที่ 23 มิถุนายน พ.ศ. 2545 ได้เกิดเหตุไฟไหม้เครื่องเล่นดังกล่าว ตัวรถลอยฟ้าไม่มีระบบตัดไฟและภายในห้องโดยสารไม่ได้บุฉนวนกันไฟ ทำให้มีผู้โดยสารซึ่งเป็นนักเรียนหญิงสองคนถูกไฟคลอกเสียชีวิต และมีผู้บาดเจ็บสองคนเป็นเพศชายและหญิงอย่างละหนึ่งคนเพราะกระโดดมาจากรถลอยฟ้าด้วยอาการตกใจ
หลังเกิดเหตุ หน่วยงานจากรัฐบาลได้เข้ามาตรวจสอบที่เกิดเหตุ แล้วสรุปได้ว่ารถลอยฟ้าไม่มีความปลอดภัย โครงสร้างทำจากวัสดุติดไฟง่ายทั้งหมด หากจะขออนุญาตเปิดทำการต่อต้องแก้ปัญหาอีกหลายจุด ทางแฟชั่นไอส์แลนด์จึงยุติการบริการรถลอยฟ้าทันที
เจ้าชายรัชทายาทอึยกย็อง

เจ้าชายรัชทายาทอึยกย็อง (의경세자, พ.ศ. 1981-2 กันยายน พ.ศ. 2000) พระนามเดิม อี ชัง  และเดิมถูกเรียกว่า เจ้าชายโทว็อน  เป็นรัชทายาทแห่ง ราชวงศ์โชซ็อน พระองค์เป็นโอรสองค์โตของ พระเจ้าเซโจแห่งโชซ็อน และ พระนางช็องฮี นอกจากนี้ยังเป็นพระเชษฐาของ พระเจ้าเยจงแห่งโชซ็อน พระองค์เป็นพระสวามีของ พระนางอินซู และพระราชบิดาของ พระเจ้าซ็องจงแห่งโชซ็อน
พระราชประวัติ.
เจ้าชายรัชทายาทอึยกย็อง ทรงมีพระนามเดิมว่า อี ชัง พระราชสมภพเมื่อปี พ.ศ. 1981 เป็นพระราชโอรสองค์ใหญ่ใน พระเจ้าเซโจ พระราชาลำดับที่ 7 แห่งโชซอนและพระมเหสีจองฮีและเป็นพระราชนัดดาพระองค์ใหญ่ใน พระเจ้าเซจงมหาราช พระราชาลำดับที่ 4 แห่งโชซอน
ทรงมีพระขนิษฐาและพระอนุชาร่วมพระมารดาเดียวกันคือ องค์หญิงลีเซซอน และ เจ้าชายอี ฮวัง ซึ่งในภายหลังได้รับการสถาปนาเป็น เจ้าชายรัชทายาทแฮยัง และได้ขึ้นครองราชย์เป็น พระเจ้าเยจง พระราชาลำดับที่ 8 แห่งโชซอนในเวลาต่อมา
ต่อมาเสกสมรสกับ พระชายายินซู จากตระกูลฮัน ธิดาของ ฮันกว๊อก ขุนนางผู้ใหญ่และมีพระโอรสกับพระชายาอินซู 2 พระองค์คือ องค์ชายวอลซาน และ องค์ชายชาซาน
มกุฎราชกุมารแห่งโชซอน.
เมื่อ เจ้าชายซูยัง พระบิดาสามารถโค่นราชบัลลังก์ พระเจ้าทันจง พระราชาลำดับที่ 6 แห่งโชซอนได้สำเร็จในปี พ.ศ. 1998 ก็ทรงเสด็จขี้นครองสิริราชสมบัติทรงพระนามว่า พระเจ้าเซโจ จึงได้ทรงสถาปนา เจ้าชายอี จัง พระราชโอรสพระองค์ใหญ่ขึ้นเป็นพระรัชทายาท หรือ วังเซจา (王世子 왕세자) ทรงพระนามว่า เจ้าชายรัชทายาทอึยกย็อง
สวรรคต.
หลังจากทรงดำรงพระยศรัชทายาทได้เพียง 2 ปีก็ทรงเริ่มมีพระอาการประชวรและพระอาการหนักขึ้นจนสุดความสามารถที่หมอหลวงจะยื้อไว้ได้จึงสวรรคตลงเมื่อวันที่ 2 กันยายน พ.ศ. 2000 ที่พระตำหนักทงกุง (พระตำหนักตะวันออกอันเป็นที่ประทับของรัชทายาท) ใน พระราชวังคย็องบก ขณะมีพระชนมายุได้เพียง 19 พรรษา
แต่บางตำนานกล่าวไว้ว่าที่พระองค์สวรรคตเป็นเพราะทรงถูกดวงพระวิญญาณของ พระมเหสีฮยอนด็อก อดีตพระมเหสีใน พระเจ้ามุนจง พระราชาลำดับที่ 5 แห่งโชซอนและพระราชมารดาของ พระเจ้าทันจง คอยหลอกหลอนจนเกิดพระอาการประชวรขึ้นเนื่องจากพระนางไม่พอพระทัยที่ พระเจ้าเซโจ ประทานยาพิษแก่พระโอรสของพระนาง
ในปี พ.ศ. 2012 อันเป็นช่วงต้นรัชกาล พระเจ้าซ็องจง ผู้เป็นพระราชโอรสได้สถาปนาพระราชบิดาขึ้นเป็นพระราชาทรงพระนามว่า พระเจ้าท็อกจงแห่งโชซ็อน
ความสุขมวลรวมประชาชาติ

วลีความสุขมวลรวมประชาชาติ (ย่อ: GNH) เป็นวลีที่สมเด็จพระราชาธิบดีจิกมี ซิงเย วังชุก พระมหากษัตริย์ภูฏานพระองค์ที่สี่ ทรงประดิษฐ์ในปี 2515 เป็นสัญลักษณ์ของการผูกพันการสร้างเศรษฐกิจซึ่งจะตอบสนองวัฒนธรรมภูฏานโดยยึดค่านิยมจิตวิญญาณแบบศาสนาพุทธแทนการพัฒนาเชิงวัตถุแบบตะวันตกที่วัดโดยผลิตภัณฑ์มวลรวมประชาชาติ (GDP)
ข้อวิจารณ์.
นักวิจารณ์ในประเทศแย้งว่าการเน้นการทดลองกับ GNH ของภูฏานเบี่ยงเบนความสนใจของโลกจากการปราบปรามของรัฐบาลซึ่งชนกลุ่มน้อยใหญ่สุดของประเทศ ชาวโลตชัมปา (Lhotshampa) ฮินดู ซึ่งเดิมประกอบเป็นประชากรหนึ่งในหกของภูฏาน
จากแง่มุมเศรษฐกิจ นักวิจารณ์แถลงว่า เนื่องจาก GNH ขึ้นอยู่กับกลุ่มการตัดสินอัตวิสัยเกี่ยวกับความกินอยู่ดี รัฐบาลอาจสามารถนิยาม GNH ในทางที่สอดคล้องกับผลประโยชน์ของตนได้ ศาสตราจารย์เศรษฐศาสตร์ เดียร์เดร แม็กคลอสกี (Deirdre McCloskey) วิจารณ์การวัดเช่นนี้ว่าไม่เป็นวิทยาศาสตร์ โดยว่า "การบันทึกร้อยละของผู้ที่กล่าวว่าพวกเขามีความสุขจะบอกคุณ... [แค่]ว่าวิธีที่บุคคลใช้คำ" โดยให้แนวเทียบว่าสังคมไม่สามารถ "ยึดคุณสมบัติกายภาพโดยถามบุคคลว่าวันนี้ 'ร้อน พอดีหรือเย็น'" แม็กคลอสกียังวิจารณ์ลัทธิต่อต้านบริโภคนิยมของขบวนการเพื่อวางนโยบายรัฐบาลบนความสุข โดยประเมินว่า "วัฒนธรรมสูงแท้จริงแล้วรุ่งเรืองในสมัยที่มีการค้าคึกคักเสมอ ตั้งแต่กรีซศตวรรษที่ห้า ผ่านราชวงศ์ซ่งและอิตาลีสมัยฟื้นฟูศิลปวิทยา จนถึงยุคทองของดัตช์"
นักวิจารณ์อื่นกล่วาว่า การเปรียบเทียบความเป็นอยู่ดีระรหว่างประเทศจะยากในแบบจำลองนี้ ผู้สนับสนุนว่า แต่ละประเทศสามารถนิยามการวัด GNH ได้ตามเลือก และการเปรียบเทียบระหว่างประเทศตามเวลาจะมีความสมเหตุสมผล GDP ให้มาตราระหว่างประเทศที่สะดวก การวิจัยแสดงว่าตัววัดความเป็นอยู่ดีของสังคมและปัจเจกบุคคลมีความแตกต่างกันในแต่ละวัฒนธรรมอย่างมาก บุคคลโดยทั่วไปรายงานความพึงพอใจชีวิตอัตวิสัยสูงกว่าหากพวกเขามีความสัมพันธ์ทางสังคมเข้มแข็งและบ่อย อาศัยอยู่ในระบบนิเวศสุขภาพดี ได้รับธรรมาภิบาล ฯลฯ กระนั้น ก็ยังเป็นจริงว่าการพึ่งพาการวัด GNH ของประเทศจะทำให้การเปรียบเทียบความเป็นอยู่ดีโดยสัมพัทธ์เป็นปัญหามากขึ้น เนื่องจากไม่มีและไม่คาดว่าจะมีมาตราร่วมที่ "สะดวก" เหมือน GDP แต่เป้าหมายที่แถลงของภูฏานคือเพื่อเพิ่มสิ่งที่มองว่าเป็น GNH ให้สูงสุด โดยไม่เปรียบเทียบตัวเลขกับประเทศอื่น
GNH มีการใช้อย่างเป็นทางการเฉพาะในภูฏาน ที่ซึ่งคณะกรรมการความสุขมวลรวมประชาชาติได้รับหน้าที่ให้ทบทวนการตัดสินใจนโยบายและการจัดสรรทรัพยากร ในปี 2556 ด้วยรัฐบาลใหม่ ประเทศภูฏานหันความสนใจจากการเผยแพร่ GNH ทั่วโลกไปเป็นความเป็นอยู่ดีของประชาชนในภูฏาน การหันนี้ถูกบางคนตีความว่าเป็นการสละ GNH โดยหันไปสนับสนุนการริเริ่มพัฒนาที่เป็นมาตรฐานมากขึ้น
มานเวนทระ สิงห์ โคหิล

เจ้าชายมานเวนทระ สิงห์ โคหิล (เกิด 23 กันยายน ค.ศ. 1965) เป็นเจ้าชายชาวอินเดียที่เปิดเผยตนเองว่าเป็นเกย์และเป็นนักเคลื่อนไหวเพื่อสิทธิกลุ่มรักร่วมเพศในประเทศอินเดีย มานเวนทราเกิดที่เมืองอัจเมอร์และเป็นองค์รัชทายาทของมหาราชาแห่งนครราชไพพลา ในรัฐคุชราต
การปรากฏตัวของเขาในสื่อ.
เขาได้ให้สัมภาษณ์ในวิทยุบีบีซี 4 เมื่อเดือนเมษายน ค.ศ. 2007 ในหัวข้อเจ้าชายเกย์แห่งราชไพพลา ซึ่งเขาออกมาเป็นชายเกย์และทำงานการป้องกันเอชไอวี / เอดส์ขององค์กรการกุศลของเขา นับตั้งแต่เดือนกรกฎาคมปี 2010 มานเวนทรา ได้ทำหน้าที่เป็นบรรณาธิการนิตยสารฟัน ซึ่งเผยแพร่ในเมืองราชไพพลา
แคลร์ เอลิซาเบธ พาร์กเกอร์

แคลร์ เอลิซาเบธ พาร์กเกอร์  เป็นนางแบบและนางงามชาวออสเตรเลีย เธอเป็นรองชนะเลิศอันดับ 1 ในการประกวดมิสแกรนด์อินเตอร์เนชันแนล 2015 แต่เนื่องจากอาเนอา การ์ซิอาไม่สามารถปฏิบัติหน้าที่ได้ ทำให้เธอถูกแต่งตั้งเป็นมิสแกรนด์อินเตอร์เนชันแนล 2015 ในวันที่ 1 เมษายน 2016
ชีวิตส่วนตัว.
แคลร์ เอลิซาเบธ พาร์กเกอร์เธอเกิดที่ ซิดนีย์ ประเทศออสเตรเลีย
การประกวด.
มิสแกรนด์อินเตอร์เนชันแนล 2015.
แคลร์ได้รับการแต่งตั้งเป็นมิสแกรนด์ออสเตรเลีย 2015 และเป็นตัวแทนประเทศออสเตรเลีย ในการประกวดมิสแกรนด์อินเตอร์เนชันแนลครั้งที่ 3 ซึ่งมีการเก็บตัวทำกิจกรรมที่จังหวัดตราด และอำเภออัมพวา จังหวัดสมุทรสงคราม ซึ่งการประกวดรอบสุดท้ายถูกจัดขึ้นในวันที่ 25 ตุลาคม พ.ศ. 2558 ณ อินดอร์สเตเดี้ยม หัวหมาก กรุงเทพมหานคร แคลร์คว้าตำแหน่งรองชนะเลิศอันดับ 1 ต่อมาหลังจากอาเนอา การ์ซิอาดำรงตำแหน่งได้เพียง 4 เดือน อาเนอาไม่สามารถปฏิบัติหน้าที่ได้ ทำให้องค์กรมิสแกรนด์อินเตอร์เนชันแนลแต่งตั้งแคลร์ให้รับตำแหน่ง มิสแกรนด์อินเตอร์เนชันแนล 2015 แทน
ซิคอร์สกี เอส-92

ซิคอร์สกี เอส-92 เป็นเฮลิคอปเตอร์ขนส่งเอนกประสงค์ขนาดกลาง ผลิตโดยซิคอร์สกีแอร์คราฟ มีใช้งานทั้งในกิจการพลเรือนและกิจการทหาร โดยที่เอส-92 ถูกพัฒนาขึ้นมาจากซิคอร์สกี เอส-70 โดยยังคงอุปกรณ์หลายส่วนที่เหมือนกันอาทิระบบควบคุมการบินและระบบปีกหมุน
เอช-92 ซูเปอร์ฮอว์ก เป็นอีกรุ่นที่พัฒนาขึ้นสำหรับใช้ในกิจการทหารในการลำเลียงกำลังพล โดยมีความสามารถในการลำเลียงกำลังพลได้ 22 นาย นอกจากนี้ยังสามารถดัดแปลงเพื่อใช้ในภารกิจค้นหาและกู้ภัยตลอดจนขนส่งส่วนบุคคลได้อีกด้วย
คุณสมบัติ (S-92).
ช้อมูลจากบริษัทซิคอร์สกี และฐานข้อมูลอากาศยานพลเรือน
จิตรพล ณ ลำปาง

พลโท จิตรพล ณ ลำปาง (15 กันยายน พ.ศ. 2462 - 17 พฤศจิกายน พ.ศ. 2546) เป็นอดีตสมาชิกสภาผู้แทนราษฎรกรุงเทพมหานคร สังกัดพรรคประชากรไทย 3 สมัย เป็นนักศึกษาวิทยาลัยการทัพบกรุ่นที่ 9 รุ่นเดียวกับพลเอก เทียนชัย ศิริสัมพันธ์ และนาวาอากาศตรี ประสงค์ สุ่นศิริ และมีศักดิ์เป็นหลานของหลวงพ่อเกษม เขมโก รวมทั้งมีบทบาทในการจัดสร้างวัตถุมงคลหลายครั้ง
ประวัติ.
พล.ท.จิตรพล เกิดเมื่อวันที่ 15 กันยายน พ.ศ. 2462 เป็นบุตรชายคนแรกของนายบุญเย็น ณ ลำปางกับเจ้าม้วน ณ ลำปาง ธิดาเจ้าหญิงอินท์ประสงค์ ณ ลำปาง พระธิดาในเจ้าพรหมาภิพงษธาดา สำเร็จการศึกษา วิทยาศาสตรบัณฑิต จาก โรงเรียนเสนาธิการทหารบก
การทำงาน.
พล.ท.จิตรพล รับราชการในสังกัดกองทัพบก เคยดำรงตำแหน่งผู้บังคับศูนย์รักษาความปลอดภัย กองบัญชาการกองทัพไทย
งานการเมือง.
พล.ท.จิตรพล เคยได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2520 ภายหลังการปฏิวัติยึดอำนาจจากรัฐบาลนายธานินทร์ กรัยวิเชียร โดยคณะปฏิรูปการปกครองแผ่นดิน ซึ่งนำโดยพลเรือเอก สงัด ชลออยู่ ต่อมาได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในนามพรรคประชากรไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
รายชื่อประเทศเรียงตามการส่งออกรถยนต์

ด้านล่างนี้เป็น รายชื่อประเทศเรียงตามการส่งออกรถยนต์มากที่สุด 20 อันดับแรก ซึ่งเป็นข้อมูลจาก The Observatory of Economic Complexity เมื่อปี 2555 ซึ่งมูลค่าคิดเป็นดอลลาร์สหรัฐ
รายชื่อประเทศเรียงตามการส่งออกทองคำ

ด้านล่างนี้เป็น รายชื่อประเทศเรียงตามการส่งออกทองคำมากที่สุด 20 อันดับแรก  ซึ่งเป็นข้อมูลจาก The Observatory of Economic Complexity เมื่อปี 2555
ฟุตบอลโลก 2018 รอบคัดเลือก โซนเอเชีย – รอบที่ 3

ฟุตบอลโลก 2018 รอบคัดเลือก โซนเอเชีย – รอบที่ 3 เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งในวันที่ 1 กันยายน พ.ศ. 2559 ถึง 5 กันยายน พ.ศ. 2560 โดยมีทีมแข่งขันในรอบนี้ทั้งสิ้น 12 ทีม ซึ่งจะได้รับสิทธิ์เข้าแข่งรอบสุดท้ายของเอเชียนคัพ 2019 โดยอัตโนมัติอีกด้วย
รูปแบบการแข่งขัน.
ในรอบที่ 3 นี้ 12 ทีมที่ผ่าน รอบที่ 2 มาจะถูกแบ่งออกเป็น 2 กลุ่ม กลุ่มละ 6 ทีม แข่งแบบพบกันหมด เหย้า - เยือน โดยจะคัดอันดับ 1 และอันดับ 2 ของแต่ละกลุ่มผ่านเข้าสู่รอบสุดท้ายของฟุตบอลโลก 2018 ที่ประเทศรัสเซียทันที ส่วนอันดับที่ 3 ของแต่ละกลุ่มจะผ่านเข้าสู่รอบที่ 4
ทีมวางในการจับสลาก.
การจับสลากการแข่งขันในรอบที่สามจะมีขึ้นในวันที่ 12 เมษายน พ.ศ. 2559 ที่ โรงแรมแมนดาริน โอเรียนเต็ล ในกรุงกัวลาลัมเปอร์ ประเทศมาเลเซีย
การจับสลากแบ่งสายจะใช้ อันดับโลกฟีฟ่า ของเดือนเมษายน พ.ศ. 2559 เป็นหลักในการแบ่งโถ โดยทั้ง 12 ทีมจะอยู่ใน 6 โถดังต่อไปนี้
แต่ละกลุ่มจะมีหนึ่งทีมจากแต่ละโถ การแข่งขันของแต่ละกลุ่มได้รับการตัดสินโดยอัตโนมัติตามลำดับของแต่ละทีม
หมายเหตุ: ตัวหนา คือทีมที่ผ่านเข้าสู่การแข่งขันฟุตบอลโลก ตัวเอน คือทีมที่ผ่านเข้าสู่รอบที่ 4
ผู้ทำประตูสูงสุด.
การแข่งขันทั้งหมดมี 129 ประตูจากการแข่งขัน 60 นัด มีค่าเฉลี่ย ประตูต่อนัด
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
วัดพระธาตุจอมแจ้ง (อำเภอพาน)

วัดพระธาตุจอมแจ้ง  ตั้งอยู่บนยอดดอยป่าซาง หมู่ 12 บ้านร่องบอน ตำบลม่วงคำ อำเภอพาน จังหวัดเชียงราย มีเนื้อที่กว่า 500 ไร่ เป็นวัดเก่าแก่สำคัญที่ครูบาศรีวิชัย (ตนบุญแห่งล้านนา) เคยมาบูรณะไว้ และยังเป็นวัดที่ตั้งอยู่สูงที่สุดในอำเภอพาน มีความสูงถึง 1,350 ฟุต จากระดับน้ำทะเล ระยะทางจากถนนด้านล่างขึ้นไปยังองค์พระธาตุมีความยาวกว่า 700 เมตร
ประวัติวัดพระธาตุจอมแจ้ง.
วัดพระธาตุจอมแจ้ง มีชื่อเต็มตามแผ่นศิลาจารึกว่า “พระมหาชินธาตุเจ้าจอมแจ้ง สระหนองปลิง” ภายในองค์พระธาตุ บรรจุพระบรมสารีริกธาตุของพระพุทธเจ้าภายหลังชาวบ้านจึงเรียกดอยแห่งนี้ว่า ดอยจอมแจ้ง ตามชื่อของพระธาตุ
แต่เนื่องจากองค์พระธาตุประดิษฐานอยู่บนยอดดอยสูง และมีอายุยาวนาน จึงชำรุดทรุดโทรมเกินกว่าที่จะบูรณะได้ แผ่นศิลาจารึกได้มีบันทึกเป็นอักษรธรรมภาษาล้านนาไว้ แปลเป็นไทยมีใจความว่า ในวันเสาร์ ที่ ๒๑ กันยายน พุทธศักราช ๒๔๗๒ ตรงกับวันเสาร์ แรม ๓ ค่ำ เดือน ๑๒ เหนือ ปีมะเส็ง จุลศักราช ๑๒๙๑ เวลา ๑๕ นาฬิกา ครูบาเจ้าศรีวิชัย วัดบ้านปาง เมืองลี้ จังหวัดลำพูน มาเป็นประธานในบูรณะปฏิสังขรณ์พระธาตุดวงนี้ โดยมีพระกั๋ญจะนะผาบภิกขุ เป็นผู้ดูแลการก่อสร้าง พร้อมกับพระภิกษุ – สามเณรมากมายมาร่วมกันบูรณะ แลฝ่ายฆารวาส ยังมีหลวงพงษ์สุรสวัสดิ์ เจ้าหลวงเมืองพาน แม่เจ้าคำแปง และชายา บุตรธิดาทุกองค์ ทั้งราษฎรจากทั่วสารทิศมาร่วมกันบูรณะองค์พระธาตุ โดยการช่วยกันหาบก้อนอิฐ หิน ทราย วัสดุในการก่อสร้างขึ้นไปยังยอดดอย เพื่อ ก่อเจดีย์ครอบองค์เก่าซึ่งเหลือเพียงซากปรักหักพังเท่านั้น  การก่อสร้างในสมัยนั้นเป็นไปด้วยความยากลำบาก แต่ก็ไม่เป็นอุปสรรคแต่อย่างใด ด้วยแรงศรัทธาของประชาชนที่มีต่อครูบาเจ้าศรีวิชัย การก่อสร้างจึงแล้วเสร็จในเวลาต่อมา ซึ่งในขณะนั้นครูบาเจ้าศรีวิชัย อายุได้ ๕๑ ปี